**Scenarij učenja i poučavanja za 4C-**

**Kako pobuditi kreativnost?**

**NAZIV : Putovanje- sanjarenje i maštanje**

**Razred: 2.a, b, c**

**Ishodi učenja**

Odgojno-obrazovni ishodi aktivnosti

-učenik objašnjava svoje mišljenje o razlozima putovanja različitih ljudi

-učenik piše o putovanju književnoumjetničkim ili administrativnim stilom

-učenik utvrđuje temu, ideju i svrhu svojeg teksta o putovanju

-učenik primjenjuje jezičnu normu u tekstu koji piše

**Opis aktivnosti:**

Motivacija:

Učenici zapisuju prema uputama:

razmislite i zapišite na papir zašto ljudi vole putovati i s kojom svrhom..

Npr. jedni vole istraživati, upoznavati ljude i krajeve, drugi vole učiti jezik, a neki se samo vole fotografirati i objavljivati fotografije na društvenim mrežama.

Sada na internetu pronađite jednu izreku neke slavne osobe o putovanju i zapišite ju na papir.

Tko nikada ne putuje, ne živi život. (Carlo Goldoni)

Mijenja li nas putovanje?

Upoznajemo li sebe i na koji način na putovanjima?

Jesu li sva putovanja jednako zanimljiva?

Središnji dio sata: Sanjarenje i maštanje

* opusti se, zatvori oči, slušaj glazbu i dopusti mojim riječima da te vode na putovanje
* sada otvori oči i zapisuj odgovore pritom vodeći računa o jezičnim normama
* Gdje se nalaziš?
* Kamo putuješ? Opiši svoj cilj.
* S kim putuješ? Opiši ljude i životinje.
* Što se događa?
* Opiši najzanimljiviji trenutak putovanja, ali obavezno dodaj sve detalje koje uočavaš, kamo se krećeš i zbivanja oko tebe.
* Usredotoči se na zanimljivosti.
* Osvrni se oko sebe, što vidiš? Što čuješ?
* Čega osjećaš miris? Na što te podsjeća?
* Je li ugodan miris ili nije i odakle dopire?
* Koju novu hranu kušaš? Je li fina ili nije? Je li neobična? Opiši okus
* O čemu misliš na završetku putovanja?
* Jesi li nešto novo o sebi spoznao na putovanju?

Vrednovanje kao učenje

* na samom kraju, opišite kako ste se osjećali tijekom vježbe i navedite ugodne osjećaje koje je potaknula vježba, ali i barem jedan neugodan osjećaj
* ovo iskustvo razmijeni s razrednim kolegom u klupi

**Strategije i metode učenja i poučavanja**

Metoda slušanja, metoda razgovora, metoda pisanja

**Oblici poučavanja**

Individualni, frontalni, rad u paru

**Trajanje aktivnosti: 45 min**